जाट आंदोलन को लेकर ग्रामीण क्षेत्रों का दौरा आज से
सिरसा | हुडासेक्टर-19 में जाट न्याय धरना शुक्रवार को 34वें दिन भी जारी रहा। मांगों को लेकर धरने पर बैठे जाटों ने मांगें पूरी होने तक आंदोलन जारी रखने की बात कही। सर्व जाट संघ के प्रधान विकल पचार ने बताया कि 20 मार्च को संसद के घेराव के लिए गांवों में लोगों से संपर्क किया जा रहा है। उन्होंने बताया कि 19 मार्च तक हमारा धरना ज्यों का त्यों चलेगा और 20 मार्च को धरने पर महिलाएं बैठ जाएंगी। उन्होंने बताया कि ट्रैक्टर-ट्रॉलियों पर सवार होकर 20 मार्च को दिल्ली में संसद के घेराव के लिए जाएंगे। आंदोलन को लेकर आज से गांवों में दौरा शुरू कर दिया गया है। उन्होंने बताया कि मांगों को लेकर अखिल भारतीय जाट आरक्षण संघर्ष समिति द्वारा घोषित आंदोलन की रूपरेखा के अनुसार आंदोलन चलाया जाएगा।
hin_Deva hin_Deva